કેટલીક રિવાયતના આધારે જે “મુન્તહલ આઅમાલમાં પણ બયાન થઇ છે, હકીમા ખાતુન કહે છે કે, નરજીસ ખાતુન જ્યારે ઉંઘમાંથી ઉઠયા, મે તેઓને છાતીથી લગાવી લીધા અને અલ્લાહનું નામ પઢવા લાગી. ઇમામ હસન અસ્કરી(અ.સ.)એ ફરમાવ્યું “ઓ ફુઇ તેઓ માટે સુરએ કદ્રની તિલાવત કરો મેં તે સુરાની તિલાવત કરી અને નરજીસ ખાતુનને પુછ્યું, તમારી હાલત કેવી છે, તેણીએ જવાબ આપ્યો “આપના મૌલાએ જે ફરમાવ્યું હતું તે જાહેર થઇ ગયું મેં ફરીથી સુરએ કદ્રની તિલાવત શરૂ કરી અને બાળકે પણ માતાના પેટમાં મારી સાથે સુરએ કદ્રની તિલાવત કરી, હું ડરી ગઇ.